Държавен вестник, бр. 47, 2006 г., стр. 90

С Т Р .  90
Д Ъ Р Ж А В Е Н   В Е С Т Н И К
Б Р О Й  47
МИНИСТЕРСТВО
НА ПРАВОСЪДИЕТО
БЪЛГАРСКА НАРОДНА БАНКА
НАРЕДБА № 6
от 30 май 2006 г.
за начина на изчисляване и плащане на лих-
вата върху паричните средства по специални-
те сметки на частните съдебни изпълнители
Чл. 1. С тази наредба се определя начинът
на изчисляване и плащане на лихвата върху па-
ричните средства по специалните сметки на
частните съдебни изпълнители.
Чл. 2. Лихвата върху паричните средства по
специалните сметки на частните съдебни из-
пълнители се начислява от обслужващата бан-
ка и се отнася ежедневно по отделна сметка за
лихви с титуляр частният съдебен изпълнител.
Чл. 3. Размерът на лихвата се изчислява в
процент, който е договорен между частния съ-
дебен изпълнител и обслужващата специална-
та му сметка банка.
Чл. 4. Частният съдебен изпълнител задъл-
жително изчислява размера на дължимите лих-
ви по специалната сметка към деня на всяко
нареждане за плащане или към деня на предя-
вяване на разпределението.
Чл. 5. Частният съдебен изпълнител в съоб-
щението до длъжника за прекратяване на из-
пълнителното дело го уведомява и за размера
на лихвата по специалната сметка, която му се
дължи.
 Чл. 6. (1) Частният съдебен изпълнител пре-
вежда лихвата на:
1. взискателя, когато постъпилата сума за-
едно с лихвата е недостатъчна за погасяване на
задължението;
2. длъжника, когато внесената сума заедно с
лихвата превишава размера на задължението.
(2) Частният съдебен изпълнител превежда
лихвата на взискателя или на длъжника по по-
сочена от тях сметка, а ако не е посочена така-
ва—изплаща сумата при поискване в брой.
Чл. 7. Частният съдебен изпълнител е длъ-
жен след отправено устно или писмено искане
от страните по изпълнителното дело да им пре-
достави точна сметка за погасения размер на
задължението, включително и за припадащата
се лихва, изчислена върху внесената от длъж-
ника сума за погасяване на задължението от
деня на внасяне на тази сума до деня на плаща-
нето є на взискателя.
Заключителна разпоредба
Параграф единствен. Наредбата се издава
на основание чл. 24, ал. 5 от Закона за частните
съдебни изпълнители и влиза в сила от деня на
обнародването є в “Държавен вестник”.
Министър на правосъдието: Г. Петканов
Управител на Българската народна банка:
Ив. Искров
39252
МИНИСТЕРСТВО НА ТРУДА
И СОЦИАЛНАТА ПОЛИТИКА
Наредба за изменение и допълнение на На-
редба № 4 от 2005 г. за реда за възстановява-
не на 30 на сто от внесените осигурителни
вноски от работодатели и специализирани-
те предприятия, трудово-лечебни бази и коо-
перациите на хората с увреждания, члену-
ващи в национално представителните орга-
низации на хора с увреждания и в национално
представителните организации за хората
с увреждания (ДВ, бр. 46 от 2005 г.)
§ 1. В чл. 2, ал. 1 т. 2 се изменя така:
“2. документ, заверен от компетентната те-
риториална дирекция на Националната аген-
ция по приходи (НАП), удостоверяващ размера
на внесените за негова сметка осигурителни
вноски за държавното обществено осигурява-
не, задължително здравно осигуряване и допъл-
нително задължително пенсионно осигуряване
за наетите по трудово правоотношение хора с
увреждания.”
§ 2. В чл. 3, ал. 1, т. 2 думите “териториални-
те поделения на Националния осигурителен
институт” се заменят с “компетентната терито-
риална дирекция на НАП”.
Министър: Ем. Масларова
38773
НЕОФИЦИАЛЕН РАЗДЕЛ
Поправка. В Наредба № 22 от 8 май 2006 г. за изпитване на електрозащитни средства в експлоатация (ДВ,
бр. 45 от 2006 г.) на Министерството на икономиката и енергетиката се прави следната поправка: Прило-
жение № 8 към чл. 169, ал. 1 да се чете така:
“Приложение № 8
към чл. 169, ал. 1
Принципна  схема за изпитване на електрическата якост на изолиращи въжета
1. Източник на изпитвателно напрежение.
2. Метални тръби с диаметър не по-малък от 15 mm и дължина 1 m, едната от които е закрепена на изолиращи
елементи съобразно изпитвателното напрежение, а другата е заземена.
3. Изпитвано изолиращо въже.”